Datum: 16.3.2017

**P O V A B I L O**

**k oddaji vloge**

Naročnik: Vzdrževanje in gradnje Kidričevo, javno podjetje, d.o.o., Kopališka ulica 14, 2325 Kidričevo

Predmet: Seznam gospodarskih subjektov in kmetijskih gospodarstev pri katerih je mogoče unovčiti občinski vrednostni bon Sternthal

Rok za predložitev vloge: Oddaja vloge ni vezana na rok.

Naročnik vabi vse zainteresirane gospodarske subjekte in kmetijska gospodarstva, da skladno s pogoji povabila oddajo svojo vlogo za uvrstitev na seznam gospodarskih subjektov in kmetijskih gospodarstev pri katerih je mogoče unovčiti občinski vrednostni bon Sternthal.

Za gospodarske subjekte v smislu tega povabila se štejejo gospodarske družbe in druge pravne osebe, ki opravljajo pridobitno dejavnost, ter samostojni podjetniki posamezniki.

Za gospodarske subjekte v smislu tega povabila se štejejo tudi druge pravne osebe, kadar se v skladu s predpisom občasno ali ob svoji pretežni dejavnosti ukvarjajo tudi s pridobitno dejavnostjo.

Za kmetijsko gospodarstvo v smisli tega povabila se štejejo kmetijska gospodarstva, kot jih ureja Zakon o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14 in 32/15).

Pogoj za sodelovanje na tem razpisu je, da imajo gospodarski subjekti in kmetijska gospodarstva (v nadaljevanju izvajalci) registrirane dejavnosti in da te izvajajo na območju občine Kidričevo, kjer imajo tudi sedež.

**Navodila za izdelavo vloge:**

1. Izvajalec (ponudnik storitev in blaga) mora oddati vlogo na predpisanem obrazcu, ki je objavljen na spletni strani Občine Kidričevo [www.kidricevo.si](http://www.kidricevo.si). Prav tako je priložena k temu povabilu.

2. Vloga mora biti izpolnjena v slovenskem jeziku, datirana, podpisana in žigosana s strani odgovorne osebe.

3. Predložitev vloge: Oddaja vloge ni vezana na rok, zainteresirani izvajalci (ponudniki storitev in blaga) lahko vlogo oddajo vsak delovni dan v času uradnih ur. Prvo oglaševanje ponudnikov storitev in blaga, ki se vključijo v projekt »Bon Sternthal« bo že v naslednji izdaji glasila Ravno polje, zato priporočamo oddajo vloge do 23.3.2017.

4. Vlogo oddate na naslov: Vzdrževanje in gradnje Kidričevo, javno podjetje, d.o.o., Kopališka ulica 14, 2325 Kidričevo oz. na vzdrzevanje@kidricevo.si. Zainteresirani izvajalec lahko dobi podrobne informacije o pripravi vloge pri kontaktni osebi **Damjan NAPAST (tel. 02/799 06 11)**.

6. Izvajalec (ponudnik blaga in storitev), ki je oddal vlogo, mora pristopiti k podpisu pogodbe v roku 8 dni od poziva naročnika k podpisu pogodbe. V primeru, da zainteresirani izvajalec v tem roku ne pristopi k podpisu pogodbe, se šteje, da je od pogodbe odstopil. Vzorec pogodbe je dostopen na spletni strani Občine Kidričevo.

S spoštovanjem,

 Vzdrževanje in gradnje d.o.o.,

 direktor David MERC, l.r.